Source: http://docplayer.hu/2503781-A-magyarorszagi-kozbeszerzesi-kartellek-es-gazdasagi-jogi-hatasaik.html
Timestamp: 2017-08-21 08:54:06
Document Index: 33575970

Matched Legal Cases: ['Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'Pf. 166']

A magyarországi közbeszerzési kartellek és gazdasági, jogi hatásaik - PDF
A magyarországi közbeszerzési kartellek és gazdasági, jogi hatásaik
Download "A magyarországi közbeszerzési kartellek és gazdasági, jogi hatásaik"
2 Pázmány Péter Katolikus Egyetem Jog- és Államtudományi Kar Deák Ferenc Továbbképző Intézete Versenyjogi szakjogász képzés A magyarországi közbeszerzési kartellek és gazdasági, jogi hatásaik (szakdolgozat) Szerző: Dr. Mikó Sándor Témavezető: Dr. Szilágyi Pál Béla egyetemi adjunktus Budapest 2013.
3 Tartalomjegyzék I. Alapvetés a kartellekről és közbeszerzési vonatkozásaikról - I/1. A vállalkozás - I/2. A megállapodás - I/3. Összehangolt magatartás - I/4. Vállalkozások társulása által hozott döntés - I/5. A verseny megakadályozásának, korlátozásának, vagy torzításának célja - I/6. A verseny megakadályozásának, korlátozásának, vagy torzításának hatása - I/7. A tagállamok közötti kereskedelem érintettsége - I/8. Az érintett piac meghatározása II. A magyarországi közbeszerzési kartellek egyes jogesetei II/1. Útépítési kartellek - A Vj-27/2003. számú ügy (autópálya-építési kartell) - A Vj-130/2006. számú ügy II/2. Épületek kivitelezésével kapcsolatos kartellek - A Vj-28/2003. számú ügy - A Vj-74/2004. számú ügy II/3. Informatikai kartellek - A Vj-162/2004. számú ügy - A Vj-97/2006. számú ügy III. A közbeszerzési kartellek gazdasági hatásai - III/1. Kartell felárak - III/2. A hazai kartellek kártétele
4 IV. A közbeszerzési kartellek jogi hatásai - IV/1. Versenyjogi jogkövetkezmények - IV/2. Polgári jogi jogkövetkezmények - IV/3. Közbeszerzési jogi jogkövetkezmények - IV/4. Büntetőjogi jogkövetkezmények Hivatkozott irodalom Egyéb felhasznált irodalom
5 I. Fejezet Alapvetés a kartellekről és közbeszerzési vonatkozásaikról Az 1/2003-as EK tanácsi rendelet (továbbiakban: Rendelet) 3. cikkének (1) bekezdése értelmében a vállalkozásoknak az EuMSZ (továbbiakban: Szerződés) 101. cikk (1) bekezdésébe ütköző jogsértő magatartása, azaz a kartellek esetén eljáró nemzeti versenyhatóságok a tagállami versenyjog mellett kötelesek a Szerződés 101. cikkét is alkalmazni. A Rendelet 3. cikk (2) bekezdése alapján ha a Szerződés 101. cikk (1) bekezdése szerint a versenyt nem korlátozza a vizsgált megállapodás, döntés vagy összehangolt magatartás, vagy a 101. cikk (3) bekezdésében foglalt mentesítő feltételeknek megfelel, akkor a tagállami versenyjog alkalmazása során sem lehet a jogsértést megállapítani. Mindennek az ellenkezője is igaz, vagyis a Szerződés 101. cikk (1) bekezdésébe ütköző megállapodásokat a tagállami versenyjog nem nyilváníthat jogszerűnek. Az előzőek értelmében tehát a kartellek vizsgálatakor a közösségi és a hazai kartelltilalmi szabályozást párhuzamosan kell alkalmazni. A hazai kartellszabályozás alapjául a tisztességtelen piaci magatartás és a versenykorlátozás tilalmáról szóló évi LVII. tv. (továbbiakban: Tpvt.) IV. fejezete szolgál. E fejezet 11. -ában foglaltak meghatározzák, hogy a vállalkozások milyen cselekményei minősülnek versenykorlátozónak, valamint ugyanezen fejezet rögzíti a tilalom alá nem eső csekély jelentőségű megállapodásokat, és a csekély jelentőségű megállapodás alóli kivételeket (13. ), az érintett piac fogalmát (14. ), a vállalkozácsoportba tartozó vállalkozások fogalmát (15. ), a tilalom alá nem eső megállapodásokat ( ) és a tilalom alóli mentesülés bizonyítási terhét (20. ). A közösségi és a magyar kartalltilalom szabályozása között gyakorlati különbség nincs, ami igaz a tilalom fogalmi felépítését és dogmatikai elemeit illetően is. 1 E fejezetben be kívánom mutatni, hogy a közösségi és a magyar szabályozás alapján a kartellek megvalósulásához milyen elemek szükségesek, az elemek milyen fogalmi ismérvekkel rendelkeznek és a közbeszerzési eljárásokban milyen jellegzetességeket mutatnak. Jelen szakdolgozatban a kartellek alatt a horizontális kartelleket értem, mivel álláspontom szerint a közbeszerzési kartelleket, tekintettel a közbeszerzési piacok nagy mértékű tőkeigényére, csak azonos piaci szinten lévő, a szolgáltatásaik adott piacán nagy súllyal résztvevő versenytársak hozhatnak létre. 1 Nagy Csongor István: Kartelljogi kézikönyv, hvgorac, 2008, III. fejezet, 268. old. (továbbiakban: Nagy Cs. I.: Kartelljogi )
6 I/1. A vállalkozás A vállalkozás fogalmát a Szerződés és a Tpvt. konkrétan nem határozza meg, azonban azt a közösségi jogyakorlat igen pontosan körülhatárolta. A vállalkozás gyakorlatilag funkcionális oldaláról közelítendő meg, melynek értelmében a vállalkozás magában foglal minden személyt és szervezetet, melyek gazdasági tevékenységet folytatnak, azok jogi státusától, formájától és finanszírozási módjától függetlenül. Mivel nem a szervezeti formája, hanem a végzett tevékenysége alapján tekinthető valamely entitás vállalkozásnak, ezért szükséges annak pontosítása, hogy mi tekintendő gazdasági tevékenységnek. Az Európai Bíróság a Höfner és Elser ügyben (C-41/90) kimondta, hogy bármely tevékenység, mely szolgáltatások vagy áruk nyújtásából áll egy adott piacon, gazdasági tevékenységnek tekintendő. A közösségi joggyakorlat értelmében a gazdasági tevékenység mellett nem szükséges, hogy fennálljon nyereségszerzési, vagy bármilyen gazdasági cél. Ennek alapján nem csak a magántulajdonú piaci szereplők, hanem a nonprofit szervezetek, állami tulajdonú vállalatok, vagy közhatóságok is versenyjogi értelemben vállalkozásnak minősülnek, amennyiben áruk és szolgáltatások nyújtását végzik egy adott piacon, azaz gazdasági tevékenységet folytatnak. A vállalkozás előzőekben leírt fogalma alóli kivételt jelentenek a joggyakorlat alapján az alábbiak: a társadalombiztosítási entitások szociális védelmi feladataik körében; a kifejezetten közhatalmi funkciót ellátó tevékenységük körében eljáró entitások; azon szervezetek, amelyek nem gazdasági tevékenységükhöz kapcsolódóan végeznek beszerzéseket, e beszerzési tevékenységük tekintetében. Külön kiemelném, hogy kivételt képeznek azon vállakozások is egymás közötti gazdasági tevékenységük esetén a versenyjog hatálya alól, mely vállalkozások egy gazdasági egység részei, egymástól nem függetlenek, azaz egyik a másik felett, vagy több vállalkozás felett egy harmadik szervezet döntő befolyást gyakorol. A közbeszerzésekről szóló évi CVIII. tv. (továbbiakban: Kbt.) 55. (1) bekezdése értelmében a közbeszerzési eljárásban csak olyan gazdasági szereplő tehet ajánlatot, amely megfelel az ajánlatkérő által támasztott ugyanezen jogszabályhely a)-d) pontjaiban foglalt feltételeknek. Ennél fogva nyilvánvaló, hogy az ajánlattevő vállalkozások kifejezetten csak gazdasági társaságok lehetnek, melyek az adott közbeszerzési piacon kívánnak árukat és szolgáltatásokat nyújtani nyereségszerzési célból. Ennek megfelelően a közbeszerzési kartellben résztvevő vállalkozások is csak gazdasági társaságok lehetnek, szociális és egyéb közhatalmi funkciók nélkül. A közbeszerzést éppen a közhatalmi funkcióval rendelkező
7 közigazgatási szervek kezdeményezik abból a célból, hogy a jogszabály által rájuk ruházott közhatalmi funkcióik ellátásának feltételeit biztosítani tudják, ezért közbeszerzési pályázatokon való részvételük fogalmilag kizárt. E helyt térnék ki a konzorcium fogalmára, mint közbeszerzési eljáráson induló vállalkozói egységre. A közös ajánlattevők ajánlat benyújtására irányuló alkalmi együttműködését konzorciumnak nevezik. 2 A konzorcium tehát kizárólag alkalmilag jön létre a közbeszerzési eljáráson indulni kívánó ajánlattevő vállalkozások között abból a célból, hogy erőforrásaikat egyesítsék a közbeszerzési pályázat elnyerése, valamint sikeres pályázat esetén az abban foglaltak megvalósítása érdekében. Éppen ezért nincs jogi személyisége, cégjogi értelemben társaságnak nem tekinthető, a cégjegyzékbe nem bejegyezhető. A közbeszerzési pályázatot megelőzően, továbbá a közbeszerzési szerződés teljesítését követően a konzorcium véleményem szerint nem állhat fenn, annak versenykorlátozó kockázatai miatt. A konzorcium létrehozására a Kbt. 25. (1) bekezdése jogosítja fel az ajánlattevőket, mely szerint több gazdasági szereplő közösen is tehet ajánlatot, vagy nyújthat be részvételi jelentkezést. Ez versenyjogi értelemben azért érdemel figyelmet, mert jogszabályi előírás teszi lehetővé, hogy közbeszerzési pályázat kiírásáig független vállalkozások jelenjenek meg gazdasági egységként az érintett közbeszerzési piacon. Külön figyelmet érdemel, hogy a Kbt. 28. (1) bekezdése a verseny biztosítása címmel meghatározza, hogy ugyanazon közbeszerzési eljárásban az ajánlattevő nem tehet másik ajánlatot más ajánlattevővel közösen, más ajánlattevő alvállalkozójaként nem vehet részt,más ajánlatot benyújtó ajánlattevő alkalmasságát nem igazolhatja. Álláspontom szerint ezzel a jogszabály kizárja ugyanazon közbeszerzési eljárásban az ajánlattevő bármilyen formában történő újabb ajánlattételét. A hivatkozott szakasz (2) bekezdése kifejezetten felhívja az ajánlatkérőt, hogy ha a Tpvt ának, vagy a Szerződés 101. cikkének megsértését észleli, köteles azt jelezni a GVH-nak. Ezzel gyakorlatilag a Kbt. kimondja, hogy a közbeszerzési eljárások során az ajánlattevőnek akár önállóan, akár konzorciumban jár el, a versenyjogi szabályokat a közbeszerzési eljárásban is köteles megtartani. A konzorciumot létrehozó megállapodásról, a tagok együttműködéséről a megállapodás fogalma (A/2.) körében kívánok észrevételeket tenni. 2 Szentkuti Dániel: A magyar közbeszerzési jog versenyjogi kérdései, tudományos kutatás, 2010, IV. rész, old. (továbbiakban: Szentkuti D.: A magyar közbeszerzési )
8 I/2. A megállapodás A megállapodás fogalmát a magyar és a közösségi versenyjog is igen tágan értelmezi. A megállapodás fogalma magába foglalja az írásba foglalt és megfelelően aláírt szerződést, a hatálytalan, de a felek által még mindig betartott szerződéseket, a gentlemen s agreement-eket, az általános szerződési feltételeket (mivel egyik fél a másik nyilatkozatát ráutaló magatartással elfogadja) és a pereskedés közben kötött egyezséget, még akkor is, ha azt a bíróság határozatában jóváhagyta. 3 A polgári jogi értelemben vett szerződéseken túl ide tartoznak az egyezségek, akarategyezséget kifejező jegyzőkönyvek, szóbeli megállapodások, a megszűnt szerződések feltételeit hallgatólagosan tovább alkalmazó felek megállapodásai, tárgyalási folyamat kezdetén bejelentett egyetértés, hallgatólagosan elfogadott iránymutatások, amennyiben versenykorlátozó céllal rendelkeznek, vagy ilyen hatást fejthetnek ki. E helyt mutatnék rá arra, hogy a Bizottság a határozataival kidolgozta az egyetlen átfogó megállapodás fogalmát, mely szerint egyetlen összetett kartellmegállapodás esetén a vállalkozásnak nem kell részt vennie a kartell valamennyi ülésén és jelen lennie annak összes döntéshozatalánál. Ha a kartell működésében bármilyen formában is részt vett az adott vállalkozás, akkor felelős a kartelltilalom megsértéséért. Ilyen esetben egyértelmű és nyilvánvaló elhatárolódása szükséges a jogsértés alól mentesülni kívánó vállalkozásnak, azaz legalább írásban kell jeleznie, hogy a megállapodással nem ért egyet, ugyanis a hallgatása a jogsértésben való együttműködésére utal. Másképpen kifejezve: egy vállalkozás együttműködési hajlandóságától függetlenül, nem keltheti azt a benyomást versenytársaiban, hogy azokkal hajlandó versenyellenes módon együttműködni 4, mivel a versenytársak ennek figyelembe vételével fognak viselkedni. A közbeszerzési kartellmegállapodások többféle formát ölthetnek. Álláspontom szerint beszélhetünk a) ajánlat-visszatartási, b) ajánlat-elfojtási, c) színlelt ajánlattételi, d) információs, valamint e) körbenyerési közbeszerzési kartellekről. A legutolsó esetben tipikusan piacfelosztási kartellről van szó, azonban a többi megállapodás is szolgálhat eszközcselekményként egy nagyobb, több közbeszerzésre is kiterjedő piacfelosztási kartell megvalósításához. a) Az ajánlat-visszatartás olyan megállapodást takar, mely szerint egy potenciális ajánlattevő 3 Kaszás Ágnes Roxán: Össztűz alatt, avagy a kartelltilalom hazai és uniós vetületeinek együttes hatása, Jogelméleti Szemle, 2010/1., tanulmány: 4. old. (továbbiakban: Kaszás Á. R.: Össztűz ) 4 Nagy Cs. I.: Kartelljogi, im. III. fejezet, 286. old.
9 eleve nem nyújt be ajánlatot a másik ajánlattevő nyertessége érdekében, vagyis ajánlatát visszatartja, azonban ellenszolgáltatásként cserébe megkapja az alvállalkozói státuszt. 5 Gyakorta fordított előjellel is megtörténik ugyanez, vagyis egy másik közbeszerzési eljárásban az alvállalkozó lesz az ajánlattevő, míg a korábban ajánlatot tevő az alvállalkozói státuszért cserébe az új eljárásban már nem pályázik. b) Az ajánlat-elfojtás nagyon hasonló az ajánlat-visszatartási megállapodáshoz, azonban jelen esetben a potenciális versenytárs is benyújtja az ajánlatát, de az ajánlattételi határidő lejárta előtt különösebb indok nélkül hirtelen visszavonja, ezzel kedvező helyzetbe hozva az ajánlatát szintén benyújtó versenytársát. c) A színlelt ajánlattétel is nagyon közel áll az ajánlat-visszatartáshoz, de ez esetben az egyik versenytárs nem az ajánlat visszatartásával, hanem egyértelműen rosszabb kondíciókat tartalmazó ajánlat tételével mozdítja elő a másik versenytárs lényegesen jobb feltételeket tartalmazó ajánlatának sikerét. Az ily módon látszólagosan megfelelő, valójában biztos sikertelenségre ítélt ajánlatért cserébe a nyertes ajánlattevő nagy valószínűséggel alvállakozójaként, vagy beszállítójaként alkalmazza a vesztes ajánlattevőt a közbeszerzés kivitelezésében. d) Az információs kartellek szinte mindig eszközcselekményei az egyéb kartellmegállapodásoknak. A versenytársak ez esetben a közbeszerzési pályázathoz kapcsolódóan, akár üzleti titoknak is minősülő információkat közölnek, illetve cserélnek egymással. Önálló megjelenése álláspontom szerint az összehangolt magatartások körébe tartozik, ezért további megjegyzéseket e kartellekről az A/3. pontban kívánok tenni. e) A körbenyerési kartell gyakorlatilag a legsúlyosabb közbeszerzési kartellt takarja, mivel ahhoz általában az összes eddig felsorolt kartellmagatartást eszközcselekményként felhasználják az abban részt vevő versenytársak, annak érdekében, hogy több közbeszerzési eljárásban valamelyikük mindig nyertesként kerüljön ki. E kartell esetében az ajánlattevők közötti megállapodások idejüket tekintve folyamatosan jönnek létre, oly módon, hogy mind a nyertes ajánlattevő, mind pedig az alvállalkozói pozíció körbe forog, mindig más és más van az adott pozíciókban. 6 Ezzel a magatartásukkal gyakorlatilag piacfelosztást valósítanak meg a versenytársak, amelynél még súlyosabb az a piacfelosztás, ha földrajzi értelemben is meghatározzák, hogy melyik versenytárs, melyik területen nyerje meg az adott 5 Juhász Ágnes: Közbeszerzés a versenyjog határán, Miskolci Jogi Szemle, 2010/2., 141. old. (továbbiakban: Juhász Á.: Közbeszerzés ) 6 Juhász Á.: Közbeszerzés, im old.
10 közbeszerzési pályázatot. Ez történt a később ismertetendő Vj-27/2003. számú versenyhatósági ügyben, mely szerint a versenytársak szakaszonként felosztották egymás között az autópálya-építési közbeszerzéseket. Jellemző e kartellfajtánál, hogy a veszteseket a nyertes ajánlattevő a közbeszerzési projekt megvalósításában alvállalkozóként bevonja. Külön figyelmet érdemel a piacfelosztási kartellek azon formája, amikor az ajánlattevők a nyereségben való részesedésben állapodnak meg, mely kartellmagatartásra a magyar bíróságok már több alkalommal is rámutattak (pl.: KK EBH 2009/2023.). Eszerint a versenytársak közül, amelyik a közbeszerzési pályázaton sikert ér el, a közbeszerzés megvalósítását követően elért nyereségből a vesztes ajánlattevőknek is részt juttat. Hangsúlyoznám, hogy a konzorcium soha nem azonos a fenti kartell-megállapodásokkal, mivel annak létrehozására a versenytársakat a Kbt. hatalmazza fel. A konzorcium által kötött szerződések nem magát a konzorciumot, hanem magukat a tagokat jogosítják, illetve kötelezik, hiszen a konzorciumnak önmagában vett jogalanyisága nincs. A Kbt. a konzorciumi együttműködés feltételeit nem szabályozza, így a közös ajánlattétel esetén a konzorcium tagjai szabadon alakíthatják egymás közötti viszonyukat konzorciumi szerződéssel. Így a költségek, feladatok, bevételek megosztását, ügyvitelüket, döntéshozatalukat, stb. szabadon rögzíthetik. A versenyjogi rendelkezések betartása azonban a konzorciumok létrehozásakor is kötelessége az ajánlattevőknek, ezért hasznos lehet, ha a tagok már az ajánlat megalkotása előtt írásban megkötnek egy konzorciumi megállapodást vagy egy alvállalkozói bevonásról szóló szándéknyilatkozatot írnak alá. A konzorciumi megállapodásban célszerűnek tűnik rendezni az átadható üzleti információk körét, célhoz kötöttségét, a kapcsolattartás módját és formáját, a közös ajánlat elkészítésének ütemtervét és felelősségi kérdéseit. 7 Amennyiben ennek megfelelően járnak el az ajánlattevők, úgy jelentősen csökkenthetik annak kockázatát, hogy a későbbi közös ajánlattétel miatti tárgyalásaik vonatkozásában bármilyen versenyellenes célt a versenyhatóság megállapíthasson. Kiemelném még, hogy a Kbt a szerinti, a közbeszerzési szerződés teljesítésére alapítandó gazdálkodó szervezet sem azonos a konzorciummal, hanem ez esetben a nyertes ajánlattevők egy önálló jogalanyisággal rendelkező társaságot hoznak létre a közbeszerzés megvalósítása érdekében. 7 Szentkuti D.: A magyar közbeszerzési, im. IV. rész, 75. old.
11 I/3. Összehangolt magatartás Az összehangolt magatartás nagyon közel áll a megállapodás fogalmához, azonban e magatartás megvalósításával a megállapodás szintjét a vállalkozások összejátszó magatartása nem éri el. Az összehangolt magatartást meg kell különböztetni a versenytársak párhuzamos magatartásától, mely utóbbi azt jelenti, hogy a vállalkozások egymáshoz hasonlóan, párhuzamosan viselkednek, mivel a piac változásaihoz, törvényszerűségeihez (infláció, beszerzési nehézségek, stb.) igazodnak egymással szinte egy időben. Az összehangolt magatartások esetén fenn kell állnia egy úgynevezett hallgatólagos megállapodásnak, mentális konszenzusnak, mellyel a vállalkozások a versenyt tudatosan kiiktatják és helyette gyakorlati együttműködést léptetnek életbe, formális kötelezettségvállalás nélkül. A vállalkozások piaci magatartásukkal, valamint hallgatásukkal fejezik ki a versenytársak felé szándékukat, ami nem éri el a konkrét megállapodás szintjét, de abból összejátszó magatartásukra lehet következtetni. Az Európai Bíróság azonban rámutatott a 29/83. és a 30/83. számú ügyekben, hogy a párhuzamos magatartás közvetetten összehangolt magatartásra utalhat, de ez nem jelenti azt, hogy valóban összejátszanak a versenytársak, amennyiben a párhuzamos magatartásnak van olyan magyarázata, indoka, ami miatt összehangolt magatartást nem lehet megállapítani. Eszerint ha a vizsgálat alá vont vállalkozások bizonyítani tudják, hogy van racionális, piaci oka párhuzamos magatartásuknak, abban az esetben összehangolt magatartást nem állapíthat meg a versenyhatóság. Az összehangolt magatartásra a közbeszerzési kartellek vonatkozásában példaként a fentebb tárgyalt információs kartelleket lehet felhozni. Önálló formája ritka, mivel általában eszközcselekménye más közbeszerzési kartell-megállapodásnak. Önálló megvalósításához például ajánlattevői ár ismertetése a másik versenytárssal nem szükséges, hogy konkrét kapcsolatfelvétel valósuljon meg az ajánlattevő versenytársak között. Amennyiben az egyik versenytárs önmagáról közöl valamilyen specifikus, csak általa ismert és a közbeszerzési eljárásban fontos adatot, a másik fél pedig ez ellen nem tiltakozik, akkor a hallgatásával gyakorlatilag együttműködését fejezi ki. Súlyosabb formája, ha az információk kölcsönös cseréjére kerül sor az ajánlattevő versenytársak között, amely már egy tudatosabb összehangolt együttműködést jelent. Egymásról való információk ismeretében ugyanis anélkül, hogy a felek bármiféle megállapodást kötöttek volna, gyakorlatilag önállóan eldönthetik, hogy melyik versenytárs, melyik
12 közbeszerzési eljáráson indul nagyobb eséllyel a pályázat elnyeréséért. Ezt meghaladóan a versenytársak közötti információcsere a későbbiekben alapul szolgálhat egy konkrét piacfelosztó közbeszerzési kartell megvalósításához is. I/4. Vállalkozások társulása által hozott döntés A vállalkozások társulása a vállalkozások bármilyen szakmai és egyéb szervezetét jelenti a közösségi szabályozás szerint, míg a Tpvt a szintén a vállalkozások társulásainak valamennyi lehetséges formáját megjelöli azzal, hogy a vállalkozások egyesülési jog alapján létrejött szervezetének, köztestületének, egyesülésének, más hasonló szervezetének nevezi a társulást. A társulás által hozott döntés esetén annak tagokra vonatkozó kötelező jellegétől függetlenül nincs jelentősége annak, ha a társulás nonprofit módon működik, piaci magatartást nem tanúsít, amennyiben a döntése versenykorlátozó jellegű és a társulás tagjainak tényleges magatartását befolyásolhatja. Fontos kiemelni, hogy a döntés nem csak konkrét, alakszerű határozatban valósulhat meg, hanem állásfoglalás, szakmai vélemény, szabályzat, alapító okirat is döntésnek minősül, amennyiben azt maga a társulás hozta meg. A társulás által kötött megállapodásokat szintén a társulás döntésének kell tekinteni. Említést érdemel, hogy a társulás döntéséért a társulás viseli a versenyjogi felelősséget főszabályként, azonban ugyanúgy viselik a felelősséget a tagok is, ha a döntés meghozatalában részt vettek, tehát azt nem csak a társulás szervezetének ügyvezetése hozta meg. Véleményem szerint a közbeszerzési kartellek vonatkozásában a vállalkozások társulása csak nagyon szűk körben értelmezhető, mivel közbeszerzési eljárásban ajánlattevőként a klasszikus értelemben vett társulások szakmai szervezetek, köztestületek, stb. mint nem gazdasági szereplők nem vehetnek részt. A konzorciumot a Tpvt a szerinti társulásnak nem tekintem, mivel az csak időlegesen, jogalanyiság nélkül, kifejezetten a közbeszerzési eljárásra vonatkozóan jön létre, továbbá az általa kötött megállapodások a tagjait és nem a konzorciumot kötelezik, az ezzel szemben tartósan, önálló jogalanyisággal rendelkező szakmai szövetségekkel, köztestületekkel, egyéb társulásokkal szemben. A vállalkozások társulása álláspontom szerint abban az esetben vehető figyelembe a közbeszerzési kartellek esetén, amennyiben például szakmai szövetségként valamely döntésével az ajánlattevő tagok
13 közötti tiltott információcserét segíti elő, illetve kartell-megállapodásokat megelőző egyeztetéseket szervez, vagy a kartell létrehozásához bármiféle segítséget nyújt a tagjainak. A továbbiakban a megállapodás, összehangolt magatartás és döntés vonatkozásában a megállapodás szót fogom használni, ezért a megállapodás alatt mindhárom fogalmat érteni kell. I/5. A verseny megakadályozásának, korlátozásának, vagy torzításának célja A cél fogalmának meghatározásához legelőször is annak a hatás fogalmától való elkülönítése szükséges. Hangsúlyozni kell, hogy a cél és a hatás vagylagos viszonylatban állnak egymással, ezért ha egy megállapodásnak versenykorlátozó célja van, akkor szükségtelen a hatás vizsgálata, a megállapodás versenykorlátozónak minősül. Versenykorlátozó cél hiányában viszont egy megállapodás csak akkor jogsértő, ha versenyellenes hatása van. A közösségi joggyakorlat értelmében a versenykorlátozó célú megállapodások azok, amelyek a fogyasztói jólét megkárosítására irányulnak. A European Night Services ügyben (T-374/94.) az Elsőfokú Bíróság rámutatott, hogy az árrögzítésre, piacfelosztásra, vagy forgalmazás ellenőrzésére irányuló megállapodások egyértelműen versenykorlátozó megállapodások. A közösségi joggyakorlat ma már az Elsőfokú Bíróság e meghatározásánál tágabban értelmezi a versenykorlátozó céllal rendelkező horizontális megállapodásokat, mivel az árrögzítésen, a piacfelosztáson, a kibocsátás és eladás korlátozásán (forgalmazás korlátozása) túl versenykorlátozó célúnak tekinti a jelenlegi vagy jövőbeli árazási információ cseréjére, valamint a kollektív kizárólagos üzleti kapcsolatokra vonatkozó megállapodást is. Ezen megállapodásfajták amellett, hogy a Szerződés 101. cikk (1) bekezdése a)-c) pontjába ütköznek gyakorlatilag a fogyasztók lehetőségeit korlátozzák, mivel nagy valószínűséggel a termékek magasabb áraihoz vezetnek, vagy akár az áruk fogyasztók által elvártnál kisebb mennyiségben történő megjelenését eredményezik a piacon, illetve a termékek közötti választás lehetőségét csökkentik. Mindezekre tekintettel vélelmezhető, hogy ezen megállapodások céljaik alapján versenykorlátozást valósítanak meg.
14 A magyar joggyakorlat ugyan a közösségi joggyakorlatot követi, azonban azzal nem teljesen azonos. A közösségi joggal ellentétben a hazai jogalkalmazók nem minősítenek bizonyos megállapodásokat automatikusan versenykorlátozó célúnak, hanem a megállapodás szövegéből, a döntés gazdasági és jogi környezetéből, valamint a felek magatartásából vonnak le a versenyellenességre vonatkozó következtetéseket. 8 A GVH több esetben is kimondta, hogy a horizontális árrögzítő megállapodások, azaz árkartellek a versenykorlátozó célú megállapodások közé tartoznak, így a Vj-64/2000. számú ügyben és a Vj-92/2003. számú ügyben is. A Vj-74/2004. számú ügyben a közbeszerzési kartell-megállapodást piacfelosztó célúnak minősítette a GVH, arra hivatkozva, hogy az eljárás alá vontak megállapodásának célja az érintett piac felosztása volt. Ez utóbbi ügyben a vizsgált vállalkozások az áraikat is egyeztették annak érdekében, hogy melyikük legyen a nyertes pályázó. Látható tehát, hogy a piacfelosztó, valamint árrögzítő megállapodások esetén a magyar versenyhatóság is versenykorlátozó célt állapít meg. Automatizmus ugyan a magyar joggyakorlatban a versenykorlátozó cél megállapításának vonatkozásában nincs, azonban álláspontom szerint a Tpvt. 13. (2) bekezdése a csekély jelentőségű megállapodások köréből kivonva az árrögzítő és a piacfelosztó megállapodásokat kvázi versenykorlátozó célúnak minősítette. Ugyanitt mutatnék rá a Vj-28/2003. számú ügyre, melyben szintén közbeszerzési kartellmegállapodást kötöttek a vizsgált vállalkozások. Megállapodásuk szerint kölcsönösen kötelezték magukat arra, hogy a pályázatuk sikere esetén a másik vállalkozást alvállalkozóként alkalmazzák. A GVH leszögezte, hogy a versenykorlátozó megállapodás megvalósulása, valamint ajánlati ár rögzítésének hiányában is versenykorlátozó célja volt a vállalkozások megállapodásának. E jogeset is mutatja, hogy a közösségi joggyakorlat által automatikusan versenykorlátozó célúnak minősítő feltétel hiányában is megállapíthat a magyar versenyhatóság versenykorlátozó célt valamely megállapodás tekintetében. A közbeszerzési kartellek A/2. pontban felsorolt megállapodásai véleményem szerint gyakorlatilag kifejezetten a közbeszerzési piac felosztására irányuló célzattal rendelkeznek, még ha ezt nem is minden esetben állapítja meg a GVH. Elegendő ugyanis egy áregyeztetés akár egy információs, akár egy körbenyerési kartell vonatkozásában és a versenyellenes célzat már megállapítható, tehát nem szükséges a versenyhatóságnak a jogsértés végső célját is kimondani. 8 Kaszás Á. R.: Össztűz, im. 9. old.
15 A megállapodás megvalósulásának, az ajánlati ár rögzítésének, valamint a nyertes pályázó személye meghatározásának hiányában is megállapítható a versenykorlátozó célzat, ahogy az idézett Vj- 28/2003. számú ügyben a versenyhatóság rámutatott. Ez utóbbi esetben a GVH nem mondta ki, hogy piacfelosztási a célzat, mivel a felek nem állapodtak meg abban, hogy melyik vállalkozás nyeri meg a pályázatot, de még az ajánlati árban sem, hanem nyertességük esetére a másik vállalkozót alkalmazták volna alvállalkozóként. A versenyhatóság közvetlenül a közbeszerzési pályázaton való vesztés kockázatának csökkentésében jelölte meg a megállapodás versenykorlátozó célját, azonban a valódi célja a feleknek ez esetben is a piac felosztása volt. A közbeszerzési kartell-megállapodások piacfelosztási végcélja álláspontom szerint háromféle módon valósulhat meg, de gyakran együttesen is jelentkezhetnek. Egyrészt a kartellban részes vállalkozások a megállapodásuknak megfelelően, egymás között előre elosztva nyerik meg a közbeszerzési pályázatokat. Másrészt a nyertes pályázó a közbeszerzés kivitelezésében alvállalkozóként alkalmazza a közbeszerzési eljárásban rá tekintettel nem indult versenytársát. Harmadrészt a nyertes versenytárs a közbeszerzés kivitelezése folyamán elért nyereségét a kartell tagjaival megosztja. Ez utóbbi eset a legsúlyosabb megvalósítása a piacfelosztásnak, mivel tényleges tevékenység nélkül részesedik a versenytárs a közbeszerzési piacon elért bevételből. Külön említést érdemel, hogy mind a közösségi, mind a hazai joggyakorlat lehetővé teszi, hogy a versenykorlátozó célú megállapodás mentességben részesüljön, amennyiben az abban részt vevő vállalkozások bizonyítani tudják, hogy a Szerződés 101. cikk (3) bekezdésében, illetve a Tpvt. 16. és 17. -ában foglalt mentesítő feltételek fennállnak. A versenykorlátozó célú megállapodás tehát nem jelenti automatikusan az abban részt vevők versenyjogi elmarasztalását. A közbeszerzési kartellek esetén azonban álláspontom szerint a legdurvább kartellezési formák egyikéről, ha éppen nem a legdurvábbról van szó, ezért az esetek súlyosságára tekintettel egy közbeszerzési kartell mentesítésének gyakorlati valószínűsége elenyésző. Közbeszerzési kartellben részt vevő vállalkozások ugyanis közvetlenül kimutatható veszteséget okoznak az államháztartásnak azzal, hogy a piacfelosztás révén vagyis pályázatuk sikerének tudatában az ajánlattételi áraikat messze a verseny révén optimálisan létrejövő árak fölött tartják. Az államháztartásban kimutatható veszteség pedig közvetve a közpénzeket előteremtő állampolgároknál csapódik le, általában megemelt adók formájában.
16 I/6. A verseny megakadályozásának, korlátozásának, vagy torzításának hatása Amennyiben egy megállapodás nem versenykorlátozó célzatú, úgy vizsgálni kell, hogy rendelkezike versenykorlátozó hatással. A közösségi joggyakorlat szerint a megállapodásnak érzékelhetően érintenie kell a tagállamok közötti kereskedelmet ahhoz, hogy versenykorlátozó hatásúnak minősüljön. Ha a valószínű piaci hatás minimális, gyakorlatilag érzékelhetetlen, akkor a megállapodásra a Szerződés 101. cikk (1) bekezdése nem alkalmazható. A Bizottságnak versenykorlátozó cél hiányában a megállapodás versenykorlátozó hatását minden esetben bizonyítania kell. A hatás bizonyításához mindenek előtt meg kell határozni a megállapodás által érintett piacot, annak szerkezetét, a konkrét gazdasági, jogi környezetet. Ezen tényezők vizsgálata nélkül egy adott megállapodás versenykorlátozó hatását nem lehet felmérni. Kiemelendő, hogy versenyellenes hatás fennáll akkor is, ha a megállapodásnak csupán lehetséges versenyellenes hatása állapítható meg. 9 A megállapodás megvalósulása nem szükséges ahhoz, hogy a versenyellenes hatás megállapítható legyen, elegendő a megállapodás alkalmassága a versenykorlátozó hatások bekövetkezéséhez. Versenykorlátozó hatás alatt tehát mind a tényleges, mind a lehetséges versenyellenes hatás értendő. A versenykorlátozó hatás megállapításához a hipotetikus piaci helyzet felmérése is szükséges, azaz annak vizsgálata, hogy mi lenne a helyzet az érintett piacon az adott megállapodás nélkül. A piac hipotetikus és valós helyzetének összevetésével megállapíthatóvá válik, hogy a megállapodás versenykorlátozó hatású-e vagy sem. Ezen vizsgálat elvégzésének szükségességére az Elsőfokú Bíróság az O2 GmbH ügyben (T-328/03.) kifejezetten rámutatott. A Tpvt. 11. (1) bekezdése alapján a közösségi joggyakorlathoz hasonlóan a magyar joggyakorlatban is elegendő a megállapodás lehetséges és az érintett piacon érzékelhető versenykorlátozó hatásának megállapítása, nem szükséges, hogy az valóban ilyen hatást fejtsen ki. A Vj- 180/2004. számú ügyben a magyar versenyhatóság kimondta, hogy egy döntés (megállapodás) versenykorlátozó hatásáról van szó, ha a tényleges vagy potenciális versenyre gyakorolt hatásaként ésszerű valószínűséggel várható, hogy az érintett piacon negatív hatást fog gyakorolni az árakra, a 9 Nagy Cs. I.: Kartelljogi, im. III. fejezet, 344. old.
A KÖZBESZERZÉSI HATÓSÁG ÚTMUTATÓJA 2016. december 21. 2016 147 1026 Budapest, Riadó utca 5. 1525 Budapest, Pf. 166. www.kozbeszerzes.hu info@kt.hu A Közbeszerzési Hatóság útmutatója a tárgyalásos eljárás